smcproject/ml-wiki-sentences huggingface dataset:
പുറത്തേയ്ക്കുള്ള കണ്ണികൾ തർജ്ജമ Uzbek Cyrillic–Latin converter Uzbek Cyrillic-Latin text and website converter Uzbek Latin-Cyrillic text and website converter നിഘണ്ടുക്കൾ Dictionary of the Uzbek Language Volume I (А—Р) Archived 2012-10-18 at the Wayback Machine .
(Tashkent, 1981) Dictionary of the Uzbek Language, Volume II (С—Ҳ) Archived 2012-10-18 at the Wayback Machine .
(Tashkent, 1981) English-Uzbek and Uzbek-English online dictionary English-Uzbek and Uzbek-English online dictionary Archived 2013-01-11 at the Wayback Machine .
Russian-Uzbek and Uzbek-Russian online dictionary Archived 2016-03-03 at the Wayback Machine .
Uzbek-Turkish Translator Archived 2011-11-19 at the Wayback Machine .
വ്യാകരണവും ഓർത്തോഗ്രാഫിയും Introduction to the Uzbek Language Archived 2006-04-09 at the Wayback Machine .
, Mark Dickens Principal Orthographic Rules For The Uzbek Language Archived 2012-02-09 at the Wayback Machine .
, translation of Uzbekistan Cabinet of Minister's Resolution No. 339, of August 24, 1995 Uzbek alphabet , Omniglot പഠനോപാധികൾ Ona tili uz Archived 2012-10-28 at the Wayback Machine .
, a website about Uzbek Uzbek Teachionary Word Sets Archived 2021-01-06 at the Wayback Machine .
Uzbek language Materials Archived 2013-01-26 at the Wayback Machine .
, Uz-Translations
ഉസ്താദ് സുൽത്താൻ ഖാൻ ഇംഗ്ലീഷ് വിലാസം https://ml.wikipedia.org/wiki/Sultan_Khan_(musician)
സാരംഗിയിലും ഹിന്ദുസ്ഥാനി വായ്പാട്ടിലും മികച്ചുനിന്നിരുന്ന ഒരു ഹിന്ദുസ്ഥാനി ശാസ്ത്രീയസംഗീതജ്ഞനായിരുന്നു ഉസ്താദ് സുൽത്താൻ ഖാൻ (1940-27 നവംബർ 2011).
ഉസ്താദ് സാക്കിർ ഹുസൈൻ , ബിൽ ലാസ്‌വെൽ എന്നിവരോടൊപ്പം തബല ബീറ്റ് സയൻസ് എന്ന ഫ്യൂഷൻ സംഘത്തിലെ അംഗമായിരുന്ന അദ്ദേഹത്തിനു് 2010ൽ പദ്മഭൂഷൺ പുരസ്കാരം ലഭിച്ചിട്ടുണ്ടു്.
സാധന
സുൽത്താൻ ഖാൻ സംഗീതത്തിലെ തന്റെ ആദ്യപാഠങ്ങൾ അഭ്യസിച്ചതു് പിതാവു് ഗുലാബ് ഖാനിൽ നിന്നായിരുന്നു.
പതിനൊന്നു വയസ്സു പ്രായമുള്ളപ്പോൾ ഒരു അഖിലേന്ത്യാ സംഗീതസദസ്സിൽ വെച്ചായിരുന്നു സുൽത്താൻ ഖാൻ അരങ്ങേറ്റം കുറിച്ചതു്.
1974ലെ ജോർജ്ജ് ഹാരിസൺന്റെ ഡാർക് ഹോഴ്സ് ലോകസഞ്ചാരപരിപാടിയിൽ രവി ശങ്കറോടൊപ്പം അദ്ദേഹവുമുണ്ടായിരുന്നു.
സാരംഗിയിലെ അദ്ദേഹത്തിന്റെ പ്രാഗൽഭ്യത്തിനു് രണ്ടു പ്രാവശ്യം കേന്ദ്ര സംഗീത നാടക അക്കാദമിയുടെ അവാർഡ് ലഭിച്ചു.
സഞ്ജയ് ലീലാ ഭൻസാലിയുടെ ഹം ദിൽ ദേ ചുകേ സനം എന്ന ചിത്രത്തിലെ പിയാ ബസന്തി, അൽബേല സാജൻ എന്നീ ഗാനങ്ങളിൽ അദ്ദേഹം പാടിയിട്ടുണ്ടു്.
ഗാവിൻ ഹാരിസൺ‌ന്റെ1998ലെ സാനിറ്റി ഗ്രാവിറ്റി എന്ന ആൽബത്തിൽ അദ്ദേഹം വായ്പാട്ടും സാരംഗിയും വഴി ഭാഗഭാക്കായി.
2009ലെ യോഗി എന്ന തമിഴ് ചലച്ചിത്രത്തിനുവേണ്ടിയും അദ്ദേഹം പാടി (യാരോടു യാരോ).
യോഗിയുടെ പശ്ചാത്തലസംഗീതത്തിൽ സാരംഗി ഉപയോഗിച്ചതും അദ്ദേഹമായിരുന്നു.
ഉസ്താദിന്റെ മകനും ശിഷ്യനുമായ സബീർ ഖാൻ ഉയർന്നുവരുന്ന ഒരു സാരംഗി വാദകനാണു്.
ദീർഘമായ അസുഖാവസ്ഥയ്ക്കുശേഷം, 2011 നവംബർ 27നു് ഉസ്താദ് സുൽത്താൻ ഖാൻ രാജസ്ഥാനിലെ ജോഢ്പൂരിൽ വെച്ച് അന്തരിച്ചു.
അതിനുമുമ്പുള്ള നാലുവർഷത്തോളം അദ്ദേഹം തുടർച്ചയായ ഡയാലിസിസിനു വിധേയനായിരുന്നു.
അവസാനനാളുകളിൽ അദ്ദേഹത്തിനു ശബ്ദവും നഷ്ടപ്പെട്ടു.
അവലംബം പുറത്തേക്കുള്ള കണ്ണികൾ Sultan Khan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുൽത്താൻ ഖാൻ at AllMusic ഇന്റർനെറ്റ് മൂവി ഡാറ്റാബേസിൽ നിന്ന് സുൽത്താൻ ഖാൻ
ഉസ്ബെക് ഇംഗ്ലീഷ് വിലാസം https://ml.wikipedia.org/wiki/Uzbeks
തുർക്കിക് ഭാഷയായ ഉസ്ബെക്ക് ഭാഷ സംസാരിക്കുന്ന മദ്ധ്യേഷ്യയിലെ ഒരു ജനവിഭാഗമാണ്‌ ഉസ്ബെക്കുകൾ .
ഇവരിൽ ഭൂരിപക്ഷവും ഉസ്ബെക്കിസ്താനിൽ വസിക്കുന്നു.
സമീപരാജ്യങ്ങളായ അഫ്ഗാനിസ്താൻ , താജികിസ്താൻ , കിർഗിസ്താൻ , തുർക്മെനിസ്താൻ , കസാഖ്സ്താൻ , റഷ്യ , ചൈനയിലെ ക്സിൻജിയാങ് ഉയ്ഘർ പ്രവിശ്യ എന്നിവിടങ്ങളിലും ഉസ്ബെക്കുകളുടെ സാരമായ ജനസംഖ്യയുണ്ട്.
ഇറാൻ , തുർക്കി , വടക്കേ അമേരിക്ക , പടിഞ്ഞാറൻ യുറോപ്പ് എന്നിവിടങ്ങളിലും മദ്ധ്യേഷ്യയിൽ നിന്നുള്ള ഉസ്ബെക്കുകളുടെ ചെറിയ സാന്നിധ്യമുണ്ട്.
ഉസ്ബെക്കുകൾ പൊതുവേ സുന്നി മുസ്ലീങ്ങളാണ്‌ .
പതിനഞ്ചാം നൂറ്റാണ്ടിൽ റഷ്യയിലേയും പശ്ചിമമദ്ധ്യേഷ്യയിലേയും ഗോൾഡൻ ഹോർഡ് വംശജരുടെ നേതാവായിരുന്ന ഉസ്ബെക് ഖാന്റെ പേരിൽ നിന്നാണ്‌ ഇവരുടെ പേര്‌ വന്നതെന്ന് അവകാശപ്പെടുന്നുണ്ട്.
വടക്കൻ അഫ്ഗാനിസ്താനിൽ
വടക്കൻ അഫ്ഗാനിസ്താനിലെ ഉസ്ബെക്കുകൾ, അഫ്ഗാനികളെ അപേക്ഷിച്ച് വെളൂത്ത നിറമുള്ളവരുമാണ്.
കൃഷിപ്പണി ചെയ്തിരുന്ന ഇവർ തുർക്ക്മാൻ കുതിര എന്ന ഒരു സവിശേഷവംശത്തിലുള്ള കുതിരയെയും കാരാകുൽ ചെമ്മരിയാട് എന്നയിനം ആടിനേയും വളർത്തുന്നു.
അഫ്ഗാൻ ആട്ടിന്തോൽ (Afghan lambskin) എന്ന് പ്രശസ്തിയാർജ്ജിച്ച ആട്ടിൻ‌തോൽ കാരാകുൽ ആടിൽ നിന്നാണ് ലഭിക്കുന്നത്.
പതിനഞ്ചാം നൂറ്റാണ്ടിൽ വോൾഗ നദിയുടെ തെക്കുഭാഗത്തിനും ആറൽ കടലിനും ഇടക്കുള്ള പ്രദേശം മുഴുവൻ ഉസ്ബെക്കുകളുടെ നിയന്ത്രണത്തിലായിരുന്നു.
ഉസ്ബെക്കുകളിൽ, ചെങ്കിസ് ഖാന്റെ ഒരു പേരക്കുട്ടിയായിരുന്ന ഷിബാന്റെ പരമ്പര പ്രാധാന്യമർഹിക്കുന്നതാണ്.
1430/31-ൽ ഈ വംശത്തിലെ ഷിബാനി വംശത്തിലെ അബുൽ ഖായ്‌ർ, ആറലിന് തെക്കുള്ള ഖോറെസ്മിയ പിടിച്ചടക്കി.
ഈ വംശത്തിലെ മുഹമ്മദ് ഷൈബാനി ഖാൻ സ്ഥാപിച്ച സാമ്രാജ്യമാണ് ഷൈബാനി സാമ്രാജ്യം .
ഷൈബാനി ഖാൻ പിന്നീട് തെക്കോട്ട് ഇറാനിയൻ പീഠഭൂമിയിലേക്ക് നീങ്ങുകയും സമർഖണ്ഡ് , ബുഖാര തുടങ്ങിയ പ്രദേശങ്ങൾ ഇവരുടെ അധീനതയിലായി.
ഇതിനു ശേഷം ഇറാൻ പിടിച്ചടക്കുന്നതിനായി തുനിഞ്ഞ ഇവരെ ഷാ ഇസ്മയിലിന്റെ നേതൃത്വത്തിൽ ഉയർന്നുവന്ന സഫാവിദുകളാണ് 1510-ൽ മാർവിനടുത്തു വച്ചു നടന്ന യുദ്ധത്തിൽ പരാജയപ്പെടുത്തിയത്.
എന്നിരുന്നാലും സമർഖണ്ഡും, ബുഖാറയും, ഖീവയുമടക്കമുള്ള അഫ്ഘാനിസ്ഥാനിസ്താനു വടക്കുള്ള പ്രദേശങ്ങൾ പിൽക്കാലത്തും ഉസ്ബെക്കുകളുടെ നിയന്ത്രണത്തിലായിരുന്നു.
അക്ബറിന്റെ ഭരണകാലത്തിന്റെ തുടക്കത്തിൽ മുഗൾ സാമ്രാജ്യത്തിന്റെ ശക്തിക്ഷയം മുതലെടൂത്ത് ഉസ്ബെക്ക് നേതാവ് അബ്ദ് അള്ളാ ബിൻ ഇസ്കന്ദർ വടക്കൻ അഫ്ഘാനിസ്താനും ബദാഖ്‌ശാനും 1568-ൽ കൈയടക്കി.
പിൽക്കാലത്ത് അൿബറും ഉസ്ബെക്കുകളും തമ്മിൽ ഒരു സന്ധിയിൽ ഏർപ്പെടുകയും ഹിന്ദുക്കുഷിനു വടക്കുള്ള പ്രദേശങ്ങൾ മുഴുവൻ ഉസ്ബെക്കുകളുടെ നിയന്ത്രണത്തിൽ വിടാൻ ഇതോടെ ധാരണയാകുകയും ചെയ്തു.
1588-ൽ സഫവികളിൽ നിന്നും ഹെറാത്തും ഇസ്കന്ദർ കീഴടക്കി.
ഇക്കാലത്തെ ഉസ്ബെക്കുകളുടെ മുന്നേറ്റം കുതിരപ്പടയുടെ ശക്തിയിലാണ് അടിസ്ഥാനമാക്കിയിരുന്നത്.
പത്തൊമ്പതാം നൂറ്റാണ്ടിൽ ഖാനേറ്റുകൾ എന്നറിയപ്പെട്ടിരുന്ന പത്തോളം അർദ്ധസ്വതന്ത്രമായ സാമ്രാജ്യങ്ങൾ ഉസ്ബെക്കുകൾ വടക്കൻ അഫ്ഗാനിസ്താനിൽ സ്ഥാപിച്ചിരുന്നു.
ഹിന്ദുകുഷിനും അമു ദര്യക്കും ഇടക്കുള്ള വടക്കൻ അഫ്ഗാനിസ്താനിലേക്ക് പഷ്തൂണുകൾ ആധിപത്യം സ്ഥാപിച്ചതൊടെ ഈ സാമ്രാജ്യങ്ങൾ ക്രമേണ അപ്രത്യക്ഷമായി.
പത്തൊമ്പതാം നൂറ്റാണ്ടിന്റെ അവസാനവും, റഷ്യൻ വിപ്ലവത്തിനു ശേഷവും കൂടുതൽ ഉസ്ബെക്കുകൾ വടക്കൻ അഫ്ഘാനിസ്ഥാനിലെത്തി.
അഭയാർത്ഥികളായെത്തിയ ഇവർ മുഹാജറിൻ എന്നാണ് അറിയപ്പെടുന്നത്.
ഉസ്താദ് ഹസൻ ഭായ് ഇംഗ്ലീഷ് വിലാസം https://ml.wikipedia.org/wiki/Ustad_Hassan_Bai
ഹിന്ദുസ്ഥാനി സംഗീതജ്ഞനും ഷെഹനായി വാദകനുമാണ് ഉസ്താദ് ഹസൻ ഭായ് എന്ന എ.സി. ഹസൻ .
കേരള സംഗീതനാടക അക്കാദമിയുടെ 2014-ലെ ഗുരുപൂജ പുരസ്‌കാരം ലഭിച്ചട്ടുണ്ട്.
ഉസ്താദ് ബിസ്മില്ലാഖാന്റെ ശിഷ്യനാണ്.
കണ്ണൂരിൽ ജനിച്ചു.
പിന്നീട് കാസർകോട് സ്ഥിര താമസമാക്കി.
പരവനടുക്കം സരസ്വതിവിദ്യാലയം എന്ന സംഗീത വിദ്യലയം നടത്തുന്നു.
വയലിൻ, കീബോർഡ്, തബല, ഓടക്കുഴൽ, സരോദ്, സിത്താർ, ഗിത്താർ, ബസ്രാജ്, ദിൽറുബാ, വീണ, രുദ്രവീണ തുടങ്ങി നിരവധി സംഗീതോപകരണങ്ങൾ കൈകാര്യം ചെയ്യാറുണ്ട്.
ഏതാനും ചലച്ചിത്രങ്ങൾക്കും നിരവധി ആൽബങ്ങൾക്കും സംഗീതസംവിധാനം നിർവ്വഹിച്ചിട്ടുമുണ്ട്.
പുരസ്കാരങ്ങൾ കേരള സംഗീതനാടക അക്കാദമിയുടെ ഗുരുപൂജ പുരസ്‌കാരം മഹാരാഷ്ട്ര സംഗീത് വിശാരദ് പുരസ്കാരം മഹാരാഷ്ട്ര ഗുരുശ്രേഷഠ അവാർഡ് പഞ്ചിമ ബംഗാൾ സർക്കാർ കലാശ്രി അവാർഡ് ബോംബെ മലയാളി സമാജം അവാർഡ് കൽക്കട്ട മലയാളി അസോസിയേഷൻ കലാ പുരസ്കാർ റോട്ടറി ഓഫ് ബേക്കൽ ഫോർട്ട് വെക്കേഷണൽ സർവീസ് എക്സലൻസ് 
അവാർഡ് ഗുരുവന്ദനം അവാർഡ് ഗുരുറാവു ദേശ് പാണ്ഡേ സംഗീതസഭ ബംഗളൂരു ബഹുമതി സവാക്ക് ഓഫ് ഇന്ത്യ പ്രതിഭാ പുരസ്കാരം ലോക്ക കലാശ്രീ പുരസ്കാരം കർണാടക സാഹസ കലാ അക്കാദമി സ്വാന്തനം പുരസ്കാരം കാലിക്കറ്റ് ഹോണററി ഡോക്ടറേറ്റ് ഇൻറർനാഷണൽ തമിഴ് യൂണിവേഴ്സിറ്റി 
യുണൈറ്റഡ് സ്റ്റേറ്റ്സ് കർണാടക ജനപദ പരിഷത്ത് ബഹുമതി ബംഗളൂരു കർണാടക പ്രഥമ വയോ സേവന അവാർഡ് കേരള അവലംബം ↑ അധിക വായനയ്ക്ക് കേരളത്തിലെ ബിസ്മില്ലാഖാൻ നീയാകണം - മധുരാജ്
ഉസ്മാനാബാദ് ജില്ല
ഇന്ത്യൻ സംസ്ഥാനമായ മഹാരാഷ്ട്രയിലെ മറാത്ത്‌വാഡ മേഖലയിലെ ഒരു  ജില്ലയാണ് ഉസ്മാനാബാദ് ജില്ല (ഉച്ചാരണം: [usmaːnabaːd̪]).
ഇപ്പോൾ ഈ ജില്ല ഔദ്യോഗികമായി ധാരാശിവ് ജില്ല എന്ന പേരിൽ അറിയപ്പെടുന്നു.
ഉസ്മാനാബാദിലാണ് ജില്ലാ ആസ്ഥാനം.
1947 വരെ ഈ പ്രദേശം ഉൾപ്പെട്ടിരുന്ന ഹൈദരബാദിലെ അവസാനത്തെ ഭരണാധികാരി, ഏഴാമത്തെ നിസാം, മിർ ഉസ്മാൻ അലി ഖാനിൽ നിന്നാണ് ഉസ്മാനാബാദ് ജില്ലയ്ക്ക് ഈ പേര് ലഭിച്ചത്.
സ്വാതന്ത്ര്യം ലഭിക്കുന്നതുവരെ ഈ പ്രദേശം ഹൈദരാബാദ് സ്റ്റേറ്റിന്റെ ഭാഗമായിരുന്നു.
ജില്ലയുടെ ആകെ വിസ്തീർണ്ണം 7,569 ച.
(2,922 ചതുരശ്ര മൈൽ) ആണ്.
അതിൽ 241.4 ച.
(93.2 ചതുരശ്ര മൈൽ) നഗരപ്രദേശവും.
2011 ലെ കണക്കനുസരിച്ച് ജില്ലയിലെ ജനസംഖ്യ 1,657,576  ആണ്.
ഇതിൽ 16.96% നഗരവാസികളാണ്.
ഉസ്ബെക്ക് റെയിൽവേയ്സ്
ഉസ്ബെക്കിസ്ഥാൻ റെയിൽവേ ( ഉസ്ബെക് : Oʻzbekiston Temir Yoʻllari ) ഉസ്ബെക്കിസ്ഥാന്റെ ദേശീയ റെയിൽവേ പ്രസ്ഥാനമാണ്.
രാജ്യത്തിനകത്തെ എല്ലാ റെയിൽവേകളും ഈ കമ്പനിയുടെ സ്വന്തമാണ്.
അവയെ ഈ കമ്പനി പ്രവർത്തിക്കുന്നു.
ഉസ്ബെക്കിസ്ഥാനിൽ റെയിൽവേ പ്രവർത്തിപ്പിക്കുന്നതിനായി 1994-ൽ രൂപീകരിച്ച ഒരു സർക്കാർ ഉടമസ്ഥതയിലുള്ള സ്റ്റോക്ക് കമ്പനിയാണിത്.
2017 മാർച്ച് വരെ, അതിന്റെ പ്രധാന റെയിൽവേ ശൃംഖലയുടെ ആകെ ദൈർഘ്യം 4,669 കിമീ ആണ് (അതിൽ 2,446 കി.മീ. വൈദ്യുതീകരിച്ചിരിക്കുന്നു).
ഈ കമ്പനിയിൽ 54,700 പേർ ജോലി ചെയ്യുന്നു.
റഫറൻസുകൾ ബാഹ്യ ലിങ്കുകൾ ഉസ്ബെക്കിസ്ഥാൻ റെയിൽവേ കമ്പനി വെബ്സൈറ്റ് Archived 2022-06-22 at the Wayback Machine .
(in Uzbek and Russian)
ഓക്കാനം ഇംഗ്ലീഷ് വിലാസം https://ml.wikipedia.org/wiki/Nausea
വയറ്റിലെ അസ്വസ്ഥതയോടൊപ്പമുണ്ടാകുന്ന ഛർദ്ദിക്കാനുള്ള തോന്നലിനെയാണ് ഓക്കാനം എന്നു പറയുന്നത്.
പല മരുന്നുകളൂടെയും പാർശ്വഫലമായി ഓക്കാനം ഉണ്ടാകുന്നു.
ഓപ്പിയേറ്റ് മരുന്നുകൾ, കൂടിയ അളവിൽ പഞ്ചസാര അടങ്ങിയ ഭക്ഷണങ്ങൾ എന്നിവ ഓക്കാനം ഉണ്ടാക്കാം.
ഓക്കാനത്തിനുള്ള മറ്റു കാരണങ്ങൾ അഡിസൺസ് രോഗം മദ്യപാനം അമിതാകാംക്ഷ അപ്പെന്റിക്സ് വീക്കം തച്ചോറിലെ മുഴ ബുളീമിയ (അമിതമായി ഭക്ഷണം കഴിക്കുന്ന മനോരോഗം) അർബുദം തലച്ചോറിന്റെ പരിക്ക് ക്രോൺസ് രോഗം വിഷാദരോഗം പ്രമേഹം അമിത വ്യായാമം ഭക്ഷണത്തിലെ വിഷാംശം ആമാശയത്തിന്റെ വീക്കം ഹൃദയാഘാതം തലയ്ക്കുള്ളിലെ അതിമർദ്ദം വൃക്കയുടെ പ്രവർത്തന പരാജയം വൃക്കയിലെ കല്ല് ചില മരുന്നുകൾ മെനിയേഴ്സ് രോഗം മയക്കു മരുന്നുകൾ ആഗ്നേയ ഗ്രന്ധിയുടെ വീക്കം കുടൽ വ്രണം ഉറക്കമൊഴിച്ചിൽ പുകവലി കരൾ വീക്കം എയിഡ്സ്
ഓക്ക് (മരം) ഇംഗ്ലീഷ് വിലാസം https://ml.wikipedia.org/wiki/Oak
ക്വർകസ് ( / ˈ k w ɜːr k ə s / ; എന്ന ജീനസിൽ പെടുന്ന വൃക്ഷമോ കുറ്റിച്ചെടിയോ ആണ് ഓക്ക് എന്നറിയപ്പെടുന്നത്   600 സ്പീഷീസുകൾ നിലവിലുണ്ട്. ഓക്ക് എന്ന പേര് ഇതുമായി ബന്ധമുള്ള സ്പീഷീസുകളിൽ പെട്ട മരങ്ങൾക്കും സാധാരണഗതിയിൽ ഉപയോഗിക്കാറുണ്ട്. ഉത്തരാർദ്ധഗോളത്തിലാണ് ഈ വൃക്ഷങ്ങൾ കാണപ്പെടുന്നത്. ഇലപൊഴിക്കുന്നതും നിത്യഹരിതമായതുമായ സ്പീഷീസുകൾ ഇക്കൂട്ടത്തിലുണ്ട്. തണുത്ത പ്രദേശങ്ങൾ മുതൽ ഭൂമദ്ധ്യരേഖയോട് ചേർന്ന പ്രദേശങ്ങൾ വരെ ഈ വൃക്ഷങ്ങൾ കാണപ്പെടുന്നു. ഏഷ്യയിലും അമേരിക്കൻ ഭൂഖണ്ഡങ്ങളിലും ഇവ കാണപ്പെടുന്നുണ്ട്. അമേരിക്കയിലും മെക്സിക്കോയിലും ചൈനയിലും ധാരാളം സ്പീഷീസ് ഓക്കുകളുണ്ട്. അവലംബം ഗ്രന്ഥസൂചി Byfield, Liz (1990) An oak tree , Collins book bus, London : Collins Educational, ISBN 0-00-313526-8 Philips, Roger.
Trees of North America and Europe, Random House, Inc., New York ISBN 0-394-50259-0 , 1979.
Logan, William B. (2005) Oak : the frame of civilization , New York ; London : W.W. Norton, ISBN 0-393-04773-3 Paterson, R.T. (1993) Use of trees by livestock , 5 : Quercus , Chatham : Natural Resources Institute, ISBN 0-85954-365-X Royston, Angela (2000) Life cycle of an oak tree , Heinemann first library, Oxford : Heinemann Library, ISBN 0-431-08391-6 Savage, Stephen (1994) Oak tree , Observing nature series, Hove : Wayland, ISBN 0-7502-1196-2 Tansley, Arthur G., Sir (1952) Oaks and oak woods , Field study books, London : Methuen.
Żukow-Karczewski, Marek.
Dąb – król polskich drzew (Oak – the king of the Polish trees), "AURA" (A Monthly for the protection and shaping of human environment), 9/88.
പുറത്തേയ്ക്കുള്ള കണ്ണികൾ Quercus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Quercus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Flora of China – Cyclobalanopsis Flora Europaea: Quercus Oaks from Bialowieza Forest Archived 2008-05-06 at the Wayback Machine .
Common Oaks of Florida Oaks of the world The Global Trees Campaign Archived 2012-06-06 at the Wayback Machine .
The Red List of Oaks and Global Survey of Threatened Quercus Latvia - the land of oaks Archived 2017-12-28 at the Wayback Machine .
Janka Hardness Scale Archived 2016-09-25 at the Wayback Machine .
– The Janka Hardness Scale for many Exotic and Domestic species
ഓക്ക് ഐലന്റ് ഇംഗ്ലീഷ് വിലാസം https://ml.wikipedia.org/wiki/Oak_Island
കാനഡയിലെ നോവ സ്കോട്ടിയയുടെ തെക്കൻ തീരത്തുള്ള ലുനെൻബർഗ് കൗണ്ടിയിൽ 57 ഹെക്ടർ (140 ഏക്കർ) വിസ്തൃതിയിൽ സ്വകാര്യ ഉടമസ്ഥതയിലുള്ള ദ്വീപാണ് ഓക്ക് ഐലന്റ് .
സമുദ്രനിരപ്പിൽ നിന്ന് പരമാവധി 11 മീറ്റർ (36 അടി) ഉയരത്തിൽ സ്ഥിതി ചെയ്യുന്നതും വൃക്ഷങ്ങളാൽ മൂടപ്പെട്ടതുമായ ദ്വീപ് മഹോൺ ബേയിലെ 360 ഓളം ചെറിയ ദ്വീപുകളിൽ ഒന്നാണ്.
തീരത്തു നിന്നും 200 മീറ്റർ അകലെയാണ് ഈ ദ്വീപിൻറെ സ്ഥാനം.
നടപ്പാതയും ഗേറ്റും ഉപയോഗിച്ച് പ്രധാന ഭൂപ്രദേശവുമായി ദ്വീപിനെ ബന്ധിപ്പിച്ചിരിക്കുന്നു.
വെസ്റ്റേൺ ഷോറിലെ ഗ്രാമീണ സമൂഹമാണ് ഏറ്റവും അടുത്തുള്ള ജനവിഭാഗം.
ഏറ്റവും അടുത്തുള്ള ഗ്രാമം ചെസ്റ്റർ ആണ്.
കുഴിച്ചിടപ്പെട്ട നിധികൾ, ചരിത്രപരമായ കരകൗശല വസ്തുക്കൾ എന്നിവയോടനുബന്ധിച്ചുള്ള പര്യവേക്ഷണങ്ങളാലും മറ്റു ചില സിദ്ധാന്തങ്ങളാലും ഈ ദ്വീപ് പ്രശസ്തമാണ്.
കുറിപ്പുകൾ അവലംബം പുറത്തേക്കുള്ള കണ്ണികൾ {{ cite map }} : | author= has generic name ( help ) ; Unknown parameter | mapurl= ignored ( | map-url= suggested) ( help ) Friends of Oak Island Society Archived 2020-11-19 at the Wayback Machine .
, successor to Oak Island Tourism Society, focusing on summer tours Oak Island Money Pit , Detailed resource covering the money pit's history
ഓക്കപ്പുഞ്ച
വയനാട് മേഖലയിൽ കൃഷി ചെയ്യുന്ന ഒരു പരമ്പരാഗത വിത്തിനമാണ് ഓക്കപ്പുഞ്ച .
ഇതിന്റെ നീണ്ട മുള്ളുകൾ പന്നികളുടെയും മറ്റും ആക്രമണത്തെ ചെറുക്കുന്നു.
ഇതുകൂടി കാണുക നെല്ല് അവലംബം
http://www.mathrubhumi.com/online/php/print.php?id=925622%5Bപ്രവർത്തിക്കാത്ത+കണ്ണി%5D
ഓക്കാ കാസിൽ ഇംഗ്ലീഷ് വിലാസം https://ml.wikipedia.org/wiki/Oka_Castle Oka Castle
ജപ്പാനിലെ ഒയിറ്റ പ്രിഫെക്ചറിലെ ടകെറ്റയിലാണ് ഇപ്പോൾ തകർന്നുകൊണ്ടിരിക്കുന്ന ഓക്കാ കാസിൽ സ്ഥിതിചെയ്യുന്നത്.
ഓക്കാ കാസിലിന് വിപുലമായ ചരിത്രമുണ്ട്.
ഒരു പർവതശിഖരത്തിൽ സ്ഥിതി ചെയ്യുന്ന ഇത് യഥാർത്ഥത്തിൽ 1185-ൽ മിനാമോട്ടോ നോ യോഷിറ്റ്‌സ്യൂണിനായി നിർമ്മിച്ചതാണ്.
ഷിഗ സഡാറ്റോമോ 1332-ൽ നിയന്ത്രണം ഏറ്റെടുക്കുകയും നിരവധി അറ്റകുറ്റപ്പണികളും മെച്ചപ്പെടുത്തലുകളും നടത്തുകയും ചെയ്തു.
1586 വരെ ഷിഗയുടെ പിൻഗാമികളായിരുന്നു കോട്ട ഭരിച്ചിരുന്നത്.
ആ സമയത്ത്, ഇത് നകഗാവ ഹിദെഷിഗെ (1594-ൽ) ഏറ്റെടുക്കുകയും വിപുലീകരണം ഉൾപ്പെടെ കൂടുതൽ മെച്ചപ്പെടുത്തലുകൾ നടത്തുകയും ചെയ്തു.
ഒരു കൊട്ടാരത്തോടൊപ്പം ഒരു പ്രധാന സൂക്ഷിപ്പും ചേർത്തു.
1769-ൽ ഒരു ഭൂകമ്പത്തിൽ കോട്ടയുടെ യഥാർത്ഥ ടെൻഷു ആയിരുന്ന സങ്കായ് ടററ്റ് (三階櫓) തകർന്നു.
പല കെട്ടിടങ്ങളും 1771-ൽ കാസിൽ ടൗണിൽ നിന്ന് തീപിടിച്ച് നശിച്ചു.
മൈജി പുനരുദ്ധാരണം വരെ നകഗാവ കോട്ട ഭരിച്ചു.
1871-ൽ ഓക്ക കാസിൽ ഡീകമ്മീഷൻ ചെയ്തു.
1874-ൽ എല്ലാ കെട്ടിടങ്ങളും പൊളിച്ചുമാറ്റി.
യഥാർത്ഥത്തിൽ 1185-ൽ സ്ഥാപിച്ച ഓക്ക കാസിൽ പലതവണ വലുതാക്കി, ഒടുവിൽ കുത്തനെയുള്ള കുന്നുകളിൽ ഒരു നദിയെയും ചുറ്റുമുള്ള എല്ലാ ഗ്രാമപ്രദേശങ്ങളെയും ദൂരെ വ്യക്തമായി കാണാവുന്ന കുജു പർവതനിര വരെ ഉൾക്കൊള്ളുന്നു.
വിവിധ പ്രാദേശിക വംശീയ യുദ്ധങ്ങൾ ഇവിടെ നടന്നിരുന്നുവെങ്കിലും 1594-ൽ ഷോഗൺ ഹിഡെയോഷി ടൊയോട്ടോമി തന്റെ വിശ്വസ്ത അനുയായി ഹിദെഷിഗെ നകഗാവയ്ക്ക് കൈമാറുന്നതുവരെ കോട്ടയ്ക്ക് പ്രാധാന്യം ലഭിച്ചില്ല.
ദുർബലമായ പ്രാദേശിക ഗോത്ര കോട്ടയെ ഒരു യഥാർത്ഥ കല്ല് കോട്ടയായി പുനർനിർമ്മിക്കാൻ ഹിഡെയോഷി ഹിഡെഷിഗെയോട് ഉത്തരവിട്ടു - ഹിഡെഷിഗെ അത് മാത്രമല്ല ചെയ്തത്.
കൂറ്റൻ ശിലാമതിലുകളാൽ അദ്ദേഹം മുഴുവൻ കുന്നുകളും ബലപ്പെടുത്തി.
എഡോ കാലഘട്ടത്തിൽ, കോട്ട വളരുകയും ചെയ്തു.
ഇടയ്ക്കിടെയുണ്ടായ ഭൂകമ്പ നാശനഷ്ടങ്ങൾ കൂടുതൽ വലിയ നിർമ്മാണ പ്രവർത്തനങ്ങൾക്ക് പ്രചോദനം നൽകി.
ഓക്ക കാസിൽ ആയിരക്കണക്കിന് സമുറായികളെ പാർപ്പിച്ചു.
അതിനാൽ എഡോ കാലഘട്ടത്തിലെ ക്യൂഷു സമുറായി സംസ്കാരത്തിന്റെ കേന്ദ്രങ്ങളിലൊന്നായിരുന്നു ഇത്.
കോട്ടയുടെ പുറം പോസ്റ്റുകളിലേക്കുള്ള യാത്ര കുതിരപ്പുറത്ത് പോകണം - അവ കോട്ടയുടെ മധ്യഭാഗത്ത് നിന്ന് കിലോമീറ്ററുകൾ അകലെയായിരുന്നു.
എന്നിരുന്നാലും, അതിന്റെ വലുപ്പവും വലിയ യോദ്ധാക്കളുടെ ജനസംഖ്യയും ഉണ്ടായിരുന്നിട്ടും, എഡോ കാലഘട്ടത്തിൽ കോട്ടയ്ക്ക് സൈനിക പ്രാധാന്യമൊന്നും ഉണ്ടായിരുന്നില്ല.
1871-ൽ പുതിയ മൈജി സർക്കാർ കോട്ട നശിപ്പിക്കാൻ ഉത്തരവിട്ടതോടെ സമുറായിയുടെ എല്ലാ പ്രവർത്തനങ്ങളും പെട്ടെന്ന് അവസാനിച്ചു.
ജപ്പാന്റെ ആധുനികവൽക്കരണത്തിനായി പരിശ്രമിച്ച മൈജി ഗവൺമെന്റ് പഴയ സമുറായി കേന്ദ്രങ്ങളിൽ നിന്ന് രക്ഷപ്പെടാൻ ആഗ്രഹിച്ചു.
ഏകദേശം 700 വർഷത്തെ ചരിത്രത്തിനു ശേഷം, ആധുനികവൽക്കരണത്തിന്റെ പുതിയ ശക്തികളാൽ സമുറായികൾ നിർബന്ധിതരായി.
അവർ സമാധാനപരമായി പോയി അവരുടെ സ്വന്തം കോട്ട തകർത്തു.
പക്ഷേ അവർ അടിസ്ഥാന കല്ല് കോട്ട മതിലുകൾ നിർത്തി.
നിലവിലെ സൈറ്റ്
നിലവിലെ സൈറ്റിൽ നിരവധി കിലോമീറ്ററുകളോളം നീണ്ടുകിടക്കുന്ന വിസ്തൃതമായ ചില കൽഭിത്തികൾ ഉണ്ട്.
സൈറ്റിൽ റെന്റാരോ ടാക്കിയുടെ പ്രതിമയുണ്ട്.
അവലംബം പുറംകണ്ണികൾ Bungo Oka Castle എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
32°58′9.18″N 131°24′29.05″E ﻿ / ﻿ 32.9692167°N 131.4080694°E ﻿ / 32.9692167; 131.4080694
ഓആർവി സാഗർ കന്യ ഇംഗ്ലീഷ് വിലാസം https://ml.wikipedia.org/wiki/ORV_Sagar_Kanya
ഇന്ത്യയുടെ ഒരു ഗവേഷണക്കപ്പലാണ് ഓആർവി സാഗർ കന്യ .
ഇതിൻറെ ചുമതല നാഷണൽ സെൻറർ ഫോർ അൻറാർട്ടിക് അൻഡ് ഓഷൻ റിസർച്ച് വഹിക്കുന്നു.
അറബിക്കടൽ , ബംഗാൾ ഉൾക്കടൽ , ഇന്ത്യൻ മഹാസമുദ്രം എന്നിവയെക്കറിച്ച് പഠനം നടത്തുകയും വിവരങ്ങൾ ശേഖരിക്കുകയുമാണ്  സാഗർ കന്യയുടെ ദൗത്യം.
ഓഷൻ റിസർച്ച് വെഹിക്ക്ൾ (സമുദ്ര ഗവേഷണയാനം) എന്നതിൻറെ ചുരുക്കമാണ്  ഓആർവി, (ORV).
കപ്പൽ , ബോട്ട് എന്നിവയുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ഓകാപി ഇംഗ്ലീഷ് വിലാസം https://ml.wikipedia.org/wiki/Okapi
ജിറാഫ് കുടുംബത്തിൽ (ജിറഫിഡേ) പെടുന്നതും വളരെ അടുത്തകാലത്തുമാത്രം രേഖപ്പെടുത്തപ്പെട്ടതുമായ ഒരു സസ്തനിയാണ് ഓകാപി .
ശാസ്ത്രനാമം: ഓകാപിയ ജോൺസ്റ്റണി .
1900 വരെ ജിറാഫിഡേ കുടുബത്തിൽ അറിയപ്പെട്ടിരുന്ന ഏക സസ്തനി ജിറാഫ് മാത്രമായിരുന്നു.
ഉഗാണ്ട ഗവർണർ ആയിരുന്ന സർ ഹാരി ഹാമിൽറ്റൺ ജോൺസ്റ്റൻ 1900-ത്തിൽ കോംഗോയിൽ നിന്നു കണ്ടെടുത്ത ഒരു ജന്തുവിന്റെ അപൂർണമായ തോൽ ഗവേഷണവിധേയമാക്കിയതോടെയാണ് ഓകാപിയെപ്പറ്റി അറിയാനുള്ള ശ്രമം ആദ്യമായി ആരംഭിച്ചത്.
അത് സീബ്രാവർഗത്തിൽപ്പെട്ട ഏതോ ഒരിനം ജന്തുവിന്റേതാണ് എന്ന നിഗമനത്തിൽ ലണ്ടൻ സുവോളജിക്കൽ സൊസൈറ്റിയുടെ സെക്രട്ടറി മിസ്റ്റർ സ്ലേറ്റർ എത്തിച്ചേർന്നു.
സർ ജോൺസ്റ്റനോടുള്ള ബഹുമാനസൂചകമായി അതിന് ഇക്വസ് ജോൺസ്റ്റണി എന്നു നാമകരണവും ചെയ്തു.
എന്നാൽ തുടർന്ന് വേറെ ഒരുതോലും രണ്ടു തലയോടുകളും കൂടി വിദഗ്ദ്ധ പഠനത്തിനു ലഭിച്ചതോടെ ലണ്ടൻ നാച്ചുറൽ ഹിസ്റ്ററി മ്യൂസിയത്തിന്റെ ഡയറക്ടർ പ്രോഫ.
റേ ലാങ്കസ്റ്റർ, ഈ ജന്തുവിന് അശ്വവംശവുമായി യാതൊരു ബന്ധവുമില്ലന്ന് തെളിയിച്ചു.
ആഫ്രിക്കയൽ എഡ്വേഡ്, ആൽബർട്ട് എന്നീ രണ്ടു തടാകങ്ങൾക്കിടയിൽ കോംഗോതടാകത്തിന്റെ വടക്കുകിഴക്കൻ അതിർത്തിക്കടുത്തായി സെംലികി കാടുകളിൽ ഇവകഴിയുന്നു.
ഒറ്റയ്ക്കു നടക്കാൻ ഇഷ്ടപ്പെടുന്ന ഇവ അപൂർ‌‌വമായി ഇണകളായും സഞ്ചരിക്കാറുണ്ട്.
ജന്മനാ ഭീരുക്കളായ ഇവ നിശ്ശബ്ദമായിട്ടാണ് കാട്ടിൽ നടക്കുന്നത്.
ആക്രമണഭീതി ഉണ്ടാകുമ്പോൽ തല നേരെ മുന്നോട്ടു നീട്ടിപ്പിടിച്ച് അതിവേഗം കുതിച്ചുചാടി അകലെ മറയാൻ ശ്രമിക്കുന്നതായി കാണാം.
ഓകാപിയും ജിറാഫും രണ്ട്  ഓകാപികൾ ഇംഗ്ലണ്ടിലെ മൃഗശാലയിൽ
ചുമൽഭാഗത്ത് ഒന്നേമുക്കാൽ മീടറോളം പൊക്കം വരുന്ന ഓകാപി, ഇതിന്റെ ഏകബന്ധുവായ ജിറഫിന്റെ പല സ്വഭാവവിശേഷങ്ങൾഉം പ്രകടിപ്പിക്കുന്നു.
ഒരേ ആകൃതിയിലുള്ള തലയോട്, താഴ്ന്നപിൻഭാഗം, നീളം കുറഞ്ഞതും ശിഖ (tufted) പോലെയുള്ളതുമായ വാൽ എന്നിവ രണ്ടിന്റെയും പൊതുസ്വഭാവങ്ങളാണ്.
എന്നാൽ ജിറാഫിൽ നിന്നു വ്യത്യസ്തമായി, ഓകാപിയുടെ കഴുത്തും മുൻ‌‌കാലുകളും കുറുകിയതാകുന്നു.
കഴുത്തിൽ കുഞ്ചിരോമങ്ങൾ കാണുകയില്ല.
ശരീരത്തിൽ ഏതുഭാഗത്തും നാവെത്തിക്കാൻ പാകത്തിൻ തിരിക്കാവുന്നതാണ് കഴുത്ത്.
ആൺ-ഓകാപിയിൽ കഠാരയുടെ ആകൃതിയിൽ രണ്ടു ചെറിയ കൊമ്പുകൾ കാണാം.
ഇവയുടെ മുന രോമജഡിലമായ തൊലിയുടെ പുറത്തേക്കു തള്ളിനിൽക്കുന്നു.
പെണ്ണിനു കൊമ്പുണ്ടായിരിക്കുകയില്ല.
തല പൊതുവേ നീണ്ടു കൂർത്തതാണ്.
വലിയ ചെവികളിൽ നിന്ന് വളരെ അകന്നാണ് കണ്ണുകൾ സ്ഥിതിചെയ്യുന്നത്.
നീണ്ടതും അനക്കാവുന്നതുമായ ചുണ്ടുകൾ വൃക്ഷകൊമ്പുകളിൽ നിന്നും ഇലകൾ പറിച്ചെടുക്കുന്നതിനു പറ്റിയ വിധത്തിലുള്ളതാണ്.
തലയും കഴുത്തും ഉടലും ചുവന്ന തവിട്ടുനിറം മുതൽ കറുപ്പുവരെ ഏതുമാകാം.
കവിൾത്തടങ്ങൾക്ക് മഞ്ഞകലർന്ന വെള്ളനിറമായിരിക്കും; കാലുകളുടെ താഴത്തെ പകുതിക്ക് ക്രീമിന്റെ നിറവും, മുകളിലത്തെ പകുതിയിൽ കുറുകെ കറുപ്പും വെള്ളയും ഇടകലർന്ന വരകളുമാണുള്ളത്.
ഈ വരകൾ, ആദ്യകാലങ്ങളിൽ ഇതിനെ വരയൻ കുതിരയുടെ ബന്ധുവായി സംശയിക്കാൻ പ്രേരകമായി.
പെണ്ണിന് ആണിനെക്കാൾ വലിപ്പം അല്പം കൂടുതലാണ്.
തൂക്കം ശരാശരി 230 കി.
സം‌‌രക്ഷക വർണത ഓകാപി കാഴ്ചബഗ്ലാവിൽ
ഓകാപിയുടെ പ്രത്യേക സ്വഭാവങ്ങളെക്കുറിച്ച് ഇന്നും വ്യക്തമായ അറിവില്ല.
പ്രധാനഭക്ഷണം ചതുപ്പുകളിൽ വളരുന്ന കുറ്റിച്ചെടികളാണ്.
ചുറ്റുപാടികളോട് ഇണങ്ങിച്ചേരുന്ന വർണമാതൃക (colour pattern) ഇതിനെ പെട്ടെന്നു തിരിച്ചറിയാൻ പറ്റാത്തതാകുന്നു.
കാട്ടിനുള്ളിൽ 25 ചുവടിലേറെ ദൂരത്തു നിൽക്കുന്ന ഓകാപിയെ കണ്ടറിയുക അസാധ്യമാണെന്നാണ് അനുഭവസ്ഥർ പറയുന്നത്.
ഇക്കാരണത്താൽ ഓകാപിയുടെ വർണമാതൃകയെ സം‌‌രക്ഷക വർണത (protective coloration) എന്ന വിഭാഗത്തിൽ പെടുത്താം.
ഇത്രയും വലിപ്പമുള്ള ഒരു മൃഗം ഇക്കാലമത്രയും ശസ്ത്രലോകത്തിന് അജ്ഞാതമായിരുന്നതിന്റെ വിജയകരമായ ഈ പ്രച്ഛന്നാവരണ ത്തിന്റെ (camouflage) സാന്നിധ്യം തന്നെയാകണം.
ഓകാപിയുടെ സ്വാദുള്ള ഇറച്ചിക്കും ഭംഗിയേറിയ തോലിനുമായി പിഗ്മികൾ ഇവയെ പതിവായി വേട്ടയാടിയിരുന്നു.
ആനയെ പിടിക്കുന്നതുപോലെ കാട്ടിനുള്ളിൽ കുഴികളുണ്ടാക്കി അവയിൽ വീഴ്ത്തിയാണ് ഇതിനെ പിടിക്കുന്നത്.
പെട്ടെന്നുള്ള വംശനാശത്തെ അഭിമുഖീകരിച്ചു കൊണ്ടിരിക്കുന്ന ഈ ജീവി 1933-ലെ ഇന്റർനാഷണൽ കൺ‌‌വെൻഷൻ പ്രകാരം ഒരു സംരക്ഷിത മൃഗമായി പ്രഖ്യാപിക്കപ്പെട്ടിട്ടുണ്ട്.
പ്ലയോസീൻ-മയോസീൻ യുഗങ്ങളിൽ (എഴുപതു ലക്ഷം മുതൽ രണ്ടരക്കോടിവരെ വർഷം മുമ്പ്) ജീവിച്ചിരുന്നതും കുറുകിയ കഴുത്തുള്ളവയുമായ ആദിമ (primitive) ജിറാഫുകളുടെ ജീവിച്ചിരിക്കുന്ന പ്രതിനിധിയാണ് ഓകാപി എന്ന് ജന്തുശാസ്ത്രജ്ഞർ കരുതുന്നു.
ഇന്നത്തെ ഓകാപിക്ക് ആ പൂർ‌‌വികനിൽ നിന്ന് വലിയ  വ്യത്യാസങ്ങളൊന്നും സംഭവിച്ചിട്ടില്ലെന്നാണ് അവരുടെ വിശ്വാസം.
അവലംബം പുറംകണ്ണികൾ ഓകാപി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.chenowith.k12.or.us/ces/1999_2000/rainforest/potter/okapi.html Archived 2004-09-03 at the Wayback Machine .
http://www.cartage.org.lb/en/themes/Sciences/Zoology/ClassMammalia/Mammals/OrderArtiodactyla/Okapi/Okapi.htm Archived 2009-01-05 at the Wayback Machine .
http://www.encyclopedia.com/doc/1E1-okapi.html http://diglib1.amnh.org/articles/okapi/okapi1.html http://www.brookfieldzoo.org/pagegen/htm/fix/fg/fg_body.asp?sAnimal=Okapi Archived 2010-10-09 at the Wayback Machine .
ഓക്കമിന്റെ കത്തി ഇംഗ്ലീഷ് വിലാസം https://ml.wikipedia.org/wiki/Occam%27s_razor പതിനാലാം നൂറ്റാണ്ടിലെ ഇംഗ്ലീഷ് തർക്കശാസ്ത്രവിദഗ്ദ്ധനും ഫ്രാൻസിസ്കൻ സന്യാസിയുമായിരുന്ന ഓക്കമിലെ വില്യം
പതിനാലാം നൂറ്റാണ്ടിലെ ഇംഗ്ലീഷ് തർക്കശാസ്ത്രവിദഗ്ദ്ധനും ഫ്രാൻസിസ്കൻ സന്യാസിയുമായിരുന്ന ഓക്കമിലെ വില്യമിന്റെ പേരിൽ അറിയപ്പെടുന്ന ഒരു തത്ത്വമാണ് ഓക്കമിന്റെ കത്തി (Occam's Razor).
ഏതു പ്രതിഭാസത്തിന്റേയും വിശദീകരണം, സാധ്യമായതിൽ ഏറ്റവും കുറച്ച് സങ്കല്പങ്ങളെ ആശ്രയിച്ചുവേണമെന്നും, പ്രതിഭാസത്തിന്റെ വിശദീകരണമായ സിദ്ധാന്തത്തിന്റെ നിരീക്ഷിക്കാവുന്ന പ്രവചനങ്ങളെ ബാധിക്കാത്ത സങ്കല്പങ്ങളെ തള്ളിക്കളയണമെന്നുമാണ് ഈ തത്ത്വം. 'മിതവ്യയനിയമം' (Law of Parsimony), 'മിതഭാഷിത്വനിയമം' (Law of succinctness) എന്നൊക്കെ അറിയപ്പെടുന്ന ഈ തത്ത്വത്തിന്റെ ഒരു ഭാഷ്യം "ഘടകങ്ങളെ അനാവശ്യമായി പെരുപ്പിക്കരുത്" എന്നാണ്.
ഇതിന്റെ മറ്റൊരു രൂപം "ആവശ്യമില്ലാതെ ബഹുത്വം ഉണ്ടാക്കിയെടുക്കരുത്" എന്നും.
വ.1285-നും 1349-നും ഇടക്ക് ജീവിച്ചിരുന്ന ഓക്കമിലെ വില്യം എണ്ണപ്പെട്ട നാമവാദചിന്തകന്മാരിൽ(Nominalists) ഒരാളായിരുന്നെങ്കിലും, അദ്ദേഹത്തിന്റെ വിപുലമായ പ്രശസ്തിയുടെ അടിസ്ഥാനം അദ്ദേഹത്തിന്റെ പേരിലറിയപ്പെടുന്ന ഈ സിദ്ധാന്തമാണ്.
ഇവിടെ 'കത്തി' എന്നതുകൊണ്ട്, ഏറ്റവും ലളിതമായ വിശദീകരണത്തിലെത്തിച്ചേരുവോളം അനാവശ്യസങ്കല്പങ്ങളെ വെട്ടിമാറ്റുന്ന മാനസികപ്രക്രിയയാണ് സൂചിതമാകുന്നത്.
ഈ സിദ്ധാന്തത്തിന്റെ ആശയം ഓക്കമിലെ വില്യമിന്റെ ചിന്തയുടെ പൊതുപ്രവണതക്കനുസരിച്ചാണെങ്കിലും, അദ്ദേഹത്തിന്റെ രചനകളിലൊന്നിലും ഇത് പ്രത്യേകമായി പ്രത്യക്ഷപ്പെടുന്നില്ല.
ഈ സിദ്ധാന്തത്തിന്റെ പ്രശസ്തമായ ഭാഷ്യങ്ങളിലൊന്നായ "ഘടകങ്ങളെ ആവശ്യമില്ലാതെ പെരുപ്പിക്കരുത്" എന്ന വാക്യം ഓക്കമിന്റേതല്ലെങ്കിലും അതിന് സമാനമെന്നു പറയാവുന്ന ഒരു പ്രസ്താവന അദ്ദേഹത്തിന്റേതായുണ്ട്.
"കുറച്ചു സാമിഗ്രികളുപയോഗിച്ച് ചെയ്യാവുന്നതിന് ഏറെ സാമിഗ്രികൾ ഉപയോഗിക്കുന്നത് വ്യർഥതയാണ്" എന്നാണ് ആ പ്രസ്താവന.
ഈ സിദ്ധാന്തത്തിന്റെ ആരംഭം തേടിയാൽ മുൻകാല ചിന്തകന്മാരായ അൽഹസ്സൻ(965-1039) മൈമോനിഡിസ് (1138-1204) ജോൺ ഡൺസ് സ്കോട്ടസ് (1265-1308), തോമസ് അക്വിനാസ് (1225-1275) എന്നിവരെക്കടന്ന് അരിസ്റ്റോട്ടിൽ വരെയെത്തും.
ഓക്കമിന്റെ കത്തി എന്ന പേര് ആദ്യമായി പ്രത്യക്ഷപ്പെടുന്നത് ഓക്കമിന്റെ മരണം കഴിഞ്ഞ് വർഷങ്ങൾക്കുശേഷം 1852-ൽ സർ ജോൺ ഹാമിൽട്ടൺ-ന്റെ ഒരു കൃതിയിലാണ്.
ഓക്കമല്ല ഈ കത്തി കണ്ടെത്തിയത്.
ഇതിനെ അദ്ദേഹവുമായി ബന്ധപ്പെടുത്തിയത് ഈ നിയമത്തെ അദ്ദേഹം വ്യാപകമായി ഉപയോഗിച്ചു എന്നതായിരിക്കണം.
ഓക്കം ഈ തത്ത്വത്തെ പല രീതിയിലും അവതരിപ്പിച്ചിട്ടുണ്ടെങ്കിലും അതിന്റെ ഏറ്റവും പ്രശസ്തമായ രൂപം അദ്ദേഹമല്ല കോർക്കിലെ ജോൺ പൊൻസ് ആണ് എഴുതിയത്.
ഈ തത്ത്വത്തിന്റെ സാധാരണ നടപ്പുള്ള ഒരു വ്യാഖ്യാനം, "സാഹചര്യങ്ങൾ തുല്യമായിരിക്കുമ്പോൾ, ഏതുപ്രശ്നത്തിന്റേയും ഏറ്റവും ലളിതമായ ഉത്തരമായിരിക്കും കൂടുതൽ ശരി" എന്നാണ്.
മറ്റൊരുവിധത്തിൽ പറഞ്ഞാൽ, "പരസ്പരം മത്സരിക്കുന്ന ഒന്നിലേറെ സിദ്ധാന്തങ്ങളുള്ളപ്പോൾ, മറ്റു കാര്യങ്ങൾ ഒരുപോലെയാണെങ്കിൽ, ഏറ്റവും കുറച്ച് സങ്കല്പങ്ങൾ ഉൾക്കൊള്ളുന്നതും ഏറ്റവും കുറച്ച് ഘടകങ്ങളെ അവതരിപ്പിക്കുന്നതുമായ സിദ്ധാന്തമാണ് സ്വീകരിക്കേണ്ടത്.
ഇതനുസരിച്ച്, മിതത്വം, ഒതുക്കം, ലാളിത്യം എന്നിവ ഉപദേശിക്കുന്നതും മുഖ്യമായും ശാസ്ത്രസിദ്ധാന്തങ്ങൾക്കു ബാധകവുമായ സാമാന്യബുദ്ധിയുടെ നിയമങ്ങളിലൊന്നാണ്(Heuristic maxim) ഓക്കമിന്റെ കത്തി.
ഈ വ്യാഖ്യാനത്തെ പിന്തുടർന്നാണ് ഇത് ഇന്ന് സാധാരണ മനസ്സിലാക്കപ്പെട്ടുപോരുന്നതെങ്കിലും ലാളിത്യത്തെ പ്രസക്തിക്ക് പകരമായി കണക്കാക്കുന്നെങ്കിൽ ഈ വ്യാഖ്യാനം തെറ്റായിരിക്കും.
ഏതെങ്കിലും പ്രതിഭാസത്തിനുള്ള വിശദീകരണത്തിന്റെ ലാളിത്യത്തേയോ സങ്കീർണ്ണതയേയോ കുറിച്ചല്ല ഓക്കമിന്റെ കത്തിയുടെ വ്യഗ്രത.
ബാഹ്യദർശനത്തിൽ ലളിതമെന്നു തോന്നിക്കുന്ന ഒരു പ്രതിഭാസത്തിനുപിന്നിലുള്ള പ്രക്രിയ സങ്കീർണ്ണത നിറഞ്ഞതായിരിക്കാം.
പ്രതിഭാസത്തിന്റെ അവശ്യവും പ്രസക്തവുമായ എല്ലാ വശങ്ങളേയും പ്രതിഫലിപ്പിക്കാത്ത ലളിത വിശദീകരണം ശുദ്ധഗതി മാത്രമായിരിക്കും.
വിശദീകരണത്തെ പ്രതിഭാസവുമായി ബന്ധമില്ലാത്ത ഘടകങ്ങളിൽ നിന്ന് മുക്തമാക്കുകയെന്നതാണ് ഓക്കമിന്റെ കത്തിയുടെ ധർമ്മം.
ബർട്രാൻഡ് റസ്സലിന്റെ അഭിപ്രായത്തിൽ, ഒരു പ്രതിഭാസത്തിന്റെ ശാസ്ത്രീയവിശദീകരണം സാങ്കല്പികമായ ഏതെങ്കിലുമൊരു ഘടകത്തെ ആശ്രയിച്ചല്ലാതെ സാധ്യമാണെങ്കിൽ ആ ഘടകത്തെ പരിഗണനയിലെടുക്കുന്നതിന് ഒരു ന്യായീകരണവുമില്ല എന്നാണ് ഓക്കമിന്റെ കത്തിയുടെ അർത്ഥം.
യുക്തിചിന്താസംബന്ധിയായ വിശകലനങ്ങളിൽ ഓക്കമിന്റെ കത്തി അങ്ങേയറ്റം ഉപകാരപ്രദമായ ഒരു തത്ത്വമായി തനിക്കനുഭവപ്പെട്ടിട്ടുണ്ടെന്നും റസ്സൽ പറയുന്നു.